WikipediA 

Limba afrikaans 


S'afrikaans est una limba zermaniga chi custituit unu de sos 
idiomas prus zovanos faeddados in su mundu a dies de oe. 
Fiat istadu recunnotu comente limba ufissiale s'8 de maju de 
1925 e rapresentat duncas sa de tres limbas zermanigas prus 
zovana pro su chi pertocat s'ufissialidade, antetzedida dae su 
faroigu, recunnotu in su 1948, e su lussemburghesu, chi est 
devennidu ufissiale in su 1984. 



S'afrikaans est una de sas undighi limbas ufissiales de 
s'Afriga de su Suddu e zogat unu rolu importante in 
Namibia. Est impreadu de prima limba dae unas 6.590.000 
pessones in s'Afriga de su Suddu (est a narrer, su 13,5% de 
sa pobuladura totale) e dae s'11% de sa pobuladura 
namibiana. S'afrikaans s'est isvilupadu moende dae Isparghidura 
s'olandesu de su de 17 segulos e prus de su 95% de su 
faeddariu suo est de orizine olandesa. Una cantidade minore 

de paraulas est istada imprestada dae limbas che su malesu, su portughesu , su frantzesu, s' ingresu e ateros 
idiomas afriganos. S'afrikaans, zai dae sa naschida sua, at infruentziadu meda s'ingresu sudduafriganu e sas 
limbas logales, e paritzas paraulas afrikaans sunt intradas a ateros idiomas. 


A inghiriu de unu millione de sos ses milliones e mesu de locudores de afrikaans sunt bilimbes cun 
s'ingresu. In foras de s'Afriga de su suddu e sa Namibia, b'at comunidades de faeddadores de Afrikaans in su 
Renn u Aunidu (unos 100.000), Noa Tz elanda (21.000), Botswana (20.000), IAA (19.000), Australia 
(13.000) e Canada (2.400). 

